Yanğının qarşısını almaq məqsədilə Fövqəladə Hallar Nazirliyinin Dövlət Yanğından Mühafizə Xidmətinin 150-dən çox canlı qüvvəsi və 45 texnikası, həmçinin 2 yanğınsöndürən helikopteri dərhal hadisə yerinə cəlb edilmiş və görülmüş tədbirlər nəticəsində səhər saat 4:00 radələrində yanğın tam söndürülmüşdür.\nÜzərlərinə texniki və yanğın təhlükəsizliyi, eləcə də əmək mühafizəsi qaydalarına riayət edilməsi vəzifəsi qoyulmuş şəxslər tərəfindən bu qaydaların pozulması insan ölümünə və digər ağır nəticələrə səbəb olduğundan fakta görə Sumqayıt şəhər prokurorluğunda Cinayət Məcəlləsinin 162.2-ci (əmək mühafizəsi qaydalarını pozma) və 225.2-ci (yanğın təhlükəsizliyi qaydalarının pozulması) maddələri ilə cinayət işi başlanmışdır.\nHadisə yerinə Fövqəladə Hallar və Ədliyyə nazirliklərinin ekspertlərinin iştirakı ilə baxış keçirilmiş, oradan qaynaq işlərində istifadə edilmiş qaynaq aparatları, kəsici alətlər və iş üçün əhəmiyyət kəsb edən digər əşyalar götürülmüşdür.\nQaynaq işləri aparan Sumqayıt şəhər sakinləri Babayev Sabir Kərim oğlu, Səfərəliyev Əbülfət Əziz oğlu və Piriyev Piri Xuduş oğlunun meyitləri müayinə olunmaları üçün məhkəmə-tibb ekspertizasına təqdim olunmuşdur.\nHadisənin qarşısını alarkən yanğının söndürülməsində iştirak edən Fövqəladə Hallar Nazirliyinin 7 əməkdaşı, eləcə də həmin müəssisədə işləyən 3 nəfər Təcili Tibbi Yardım Xəstəxanasına çatdırılmışdır. Onlardan 8-i ilkin tibbi yardım göstərildikdən sonra evə buraxılmış, 2 nəfərin isə müalicəsi hazırda davam etdirilir.\nİş üzrə zəruri və təxirəsalınmaz istintaq hərəkətləri yerinə yetirilmiş, o cümlədən məhkəmə-yanğın-texniki, məhkəmə-tibbi və digər ekspertizalar təyin olunmuş, çoxsaylı şahidlər dindirilmişdir.\nİlkin istintaqla müəyyən edilmişdir ki, "Azərbaycan Məişət Malları" ASC-yə məxsus dəmir çənlərdə cəmiyyətin 3 əməkdaşı tərəfindən qaynaq işləri aparılarkən partlayış baş vermişdir. Alov daha sonra içərisində əvvəllər kimyəvi maddələr saxlanılmış dəmir çənləri də əhatə edərək ətrafa yayılmışdır.\nİşin mürəkkəbliyi nəzərə alınaraq istintaq qrupu yaradılmış və hazırda cinayət işi üzrə Sumqayıt şəhər prokurorluğunda istintaq davam etdirilir.


ƏSƏRLƏRİ / DİASPOR\nYaponiyada təhsil alan azərbaycanlı tələbələrlə görüşdə Azərbaycan Prezidenti Heydər Əliyevin çıxışı - 27 fevral 1998-ci il\nTəəssüf ki, vaxtımız az olduğuna görə mən geniş danışa bilməyəcəyəm. Yəqin ki, bizim buradakı işlərimizi izləmisiniz. Mən dördüncü gündür ki, Yaponiyadayam. Bu çox məhsuldar bir səfər olubdur. Mən ötən dörd gündə 41-ci görüşü keçirirəm.\nYaponiyada keçirdiyim görüşlər haqqında Baş nazir Haşimotoya dünən siyahı veriblər. O, həmin siyahıya baxıb dəhşətə gəlib ki, bu qədər görüş keçirmək olarmı? Mən bunların hamısını ona görə edirəm ki, həm Azərbaycanı daha da tanıdım, həm də Azərbaycan ilə Yaponiya arasında daha çox əlaqələr yaradaq.\nBiz burada çox əhəmiyyətli sənədlər imzaladıq. Baş nazir Haşimoto ilə mən iki birgə bəyanat imzaladıq. Başqa sənədlər də imzalandı. Cənab Haşimoto ilə mənim çox yaxşı danışıqlarımız, söhbətimiz oldu. Onunla mənim aramda dostluq əlaqələri yarandı.\nBiz bir çox məsələləri müzakirə etdik. İndi biz Yaponiya ilə Azərbaycan arasında əlaqələrin çox sürətlə inkişaf etməsi üçün yaxşı şərait yaratmışıq.\nYaponiyanın Azərbaycana marağı həddindən artıq çoxdur və bu maraq gündən-günə daha da artacaqdır. Ona görə də bizə Yaponiya üzrə mütəxəssislər, dili bilən mütəxəssislər lazımdır. Mən görürəm ki, yaponlar özləri bu işlərə nə qədər ciddi diqqət yetirsələr də, onların rus dilinə də tərcüməçiləri zəifdirlər. Məsələn, hətta cənab Haşimotonun yanında tərcümə edən rus dilində o qədər də yaxşı danışa bilmir. Siz bunu görürdünüz.\nLazımdır ki, Yapon dilini yaxşı bilən azərbaycanlı mütəxəssislərimiz olsun. Təkcə dili öyrənmək yox, gərək siz Yaponiyanın - bu qədər inkişaf etmiş bir ölkənin bütün imkanlarından bəhrələnəsiniz, öyrənəsiniz. Necə olub ki, yaponlar dünyada bu qədər böyük bir nailiyyət əldə ediblər? Siz də bunları öyrənin, gətirib Azərbaycanda tətbiq edin, yayın.\nMən sizin hamınızı ürəkdən salamlayıram, hər birinizə müvəffəqiyyətlər arzulayıram. Təşəbbüs göstərib Yaponiyaya gəlməyinizə və burada təhsil almağınıza çox müsbət münasibət bəsləyirəm. Çünki 1970-ci illərdə mən Azərbaycanda işləyəndə bizim gəncləri Bakıdan o tərəfə çıxarmaq mümkün deyildi. Mən onları Moskvaya, Leninqrada və başqa yerlərə oxumağa zorla göndərirdim. Siz o tarixi götürüb öyrənin.\nMən gedib Moskvadan icazə almışdım, azərbaycanlı gənclər üçün güzəştli qəbul var idi. Bilirsiniz, həmin tələbələr Azərbaycanca imtahan verirdilər, gedib Moskva, Leninqrad, Kiyev və başqa şəhərlərin universitetlərində oxuyurdular. Nə üçün? Çünki özləri gedib orada birbaşa imtahan verə bilmirdilər. Bir də, azərbaycanlıların psixologiyası elədir ki, hamısı istəyir ata-anasının yanında - Maştağada, Qarabağda, Naxçıvanda olsun, Bakının Nizami küçəsində, yaxud bulvarda gəzsin.\nMən Azərbaycana neçə illər rəhbərlik etmişəm. Mənim çox arzum olub ki, Azərbaycan gəncləri dünya ölkələrinə səpələnsinlər, orada təhsil alsınlar. O vaxt dünya ölkələrinə getmək mümkün deyildi, mən bunu SSRİ miqyasında edirdim. Amma indi dünya ölkələri bizim üçün açıqdır. İndi Amerikada da, Avstraliyada da, Meksikada da, Yaponiyada da gedib oxumaq olar. Amma bunların arasında Yaponiya bizim üçün çox əhəmiyyətli ölkədir.\nBizim çox güclü iqtisadi əlaqələrimiz qurulubdur. Bunlar inkişaf edəcəkdir. Cənab Haşimotonun "İpək Yolu Doktrinası" haqqında sizin məlumatınız var. Bu, bizim apardığımız siyasətlə üst-üstə düşür. Biz 1998-ci ilin may ayında "İpək yolu"nun üzərində yerləşən 33 ölkənin nümayəndələrinin Avropa Birliyinin iştirakı ilə toplantısını keçirəcəyik. Yəni bizim əlaqələrimizin gələcəyi çox yaxşı olduğuna görə sizin işinizin perspektivi də yaxşıdır.\nMəsləhətim odur ki, dili yaxşı öyrənin. Yaponiyanın bütün xüsusiyyətlərini, onların bu nailiyyətləri necə əldə etdiyini öyrənin, yaponlar kimi işləyin. Mən açıq deyirəm, yaponlar kimi işləmək lazımdır. Dünyada onlar kimi fədakarcasına işləyən, əməksevər, zəhmətkeş ikinci bir millət yoxdur. Siz hamınız bunları bilirsiniz, əgər belə olmasaydı, onlar bu nailiyyətləri əldə edə bilməzdilər. Mən istərdim ki, azərbaycanlıların hamısı yox, heç olmasa bir qismi, buraya gələnlər yaponlar kimi olsunlar.\nSağ olun, hamınıza cansağlığı arzu edirəm. Azərbaycanla əlaqələrinizi qırmayın. Harada olursunuzsa-olun, azərbaycanlısınız. Dilinizi, dininizi itirməyin, millətinizi qoruyun və fəxr edin ki, siz azərbaycanlısınız. Fəxr edin ki, siz müstəqil Azərbaycanın vətəndaşlarısınız. Sağ olun.\n"Azərbaycan" qəzeti, 29 fevral 1998-ci il\nAzərbaycan Respublikasının Prezidenti Heydər Əliyevin Yaponiyaya rəsmi səfəri (24-28 fevral 1998-ci il)


Əbülfəs Qarayev: “İki kinoteatr tikiləcək”\n10 İyun 2014 12:21 (UTC+04:00)\n“Son vaxtlar Nizami kinoteatrında çox maraqlı işlər həyata keçirilməyə başlanıb. Buna görə də bura gələn gənclərin sayı artıb”.\nTeleqraf.com-un xəbərinə görə, bu sözləri Mədəniyyət və turizm naziri Əbülfəs Qarayev jurnalistlərə açıqlamasında deyib. Bunu gözəl nümunə kimi vurğulayan nazir qeyd edib ki, bütün dünyada kino yayımı hazırda yalnız biznes marağı daşıyır: “Növbəti mərhələ üçün planlarımız var. Dövlət tərəfindən maliyyələşdirilən iki kinoteatrın tkilməsi nəzərdə tutulur. Kiçik zalları olan kinoteatlar olacaq ki, bu da tamaşaçılar üçün daha əlverişlidir.\nDövlət kinoteatrların yenidən təşkili və sayının artırılması ilə bağlı bir sıra işlər həyata keçirəcək. Ancaq kino yayımı dövlətin deyil, prodüserlərin və yayım şirkətlərinin hüquqlarına daxildir. Onlar bu hüququ kino istehsalçılarından alaraq, yayrılar və gəlir əldə edirlər. Unutmaq lazım deyil ki, Azərbaycanda kino istehsal olunur, bu kinoların çəkilişini və yayımını biz təmin edirik.\n“Azərbaycan” kinoteatrında bir zalı xüsusi olaraq Azərbaycan kinolarının təqdimatı üçün ayırmışıq. Mədəniyyət mərkəzləri tikdiyimiz rayonlarda öz filmlərimizin yayımı üçün yeni avadanlıqlar quraşdırmışıq. Bu mədəniyyət mərkəzlərində Azərbaycan filmlərinin təqdimatını artıq həyata keçirməyə başlamışıq. Xarici filmlərin yayımına və kinoteatrların qurulmasına gəlincə, bunlar biznes adamlarının görəcəyi işlərdir”.


Media Xəbərləri > Çap üçün versiya > QARABAĞ: ETİMOLOGİYASI, ƏRAZİSİ VƏ SƏRHƏDLƏRİ\nQarabağdan bəhs edərkən qarşıya əvvəlcədən belə bir sual çıxır: Qarabağ haradır, Azərbaycanın hansı ərazilərini əhatə edir?\nQarabağdan bəhs edərkən qarşıya əvvəlcədən belə bir sual çıxır: Qarabağ haradır, Azərbaycanın hansı ərazilərini əhatə edir? Bu sualın cavabı bu gün daha aktualdır və erməni separatçıları tərəfindən törədilmiş "Dağlıq Qarabağ problemi"nin dərk edilməsi üçün mühüm əhəmiyyətə malikdir. Qoyulmuş suala cavab üçün ilk mənbəyə müraciət edək. Vaxtı ilə bu ərazini əhatə edən Azərbaycan dövlətinin - Qarabağ xanlığının vəziri olmuş Mirzə Camal Cavanşir özünün "Qarabağ tarixi" (1847) əsərində bu məsələdən bəhs edərkən yazırdı: "Qədim tarix kitablarının yazdığına görə Qarabağ vilayətinin sərhədləri belədir: cənub tərəfdən Xudafərin körpüsündən Sınıq körpüyə qədər - Araz çayıdır. İndi (Sınıq körpü) Qazax, Şəmsəddin və Dəmirçi-Həsənli camaatı arasındadır və Rusiya dövləti məmurları onu rus istilahilə Krasnı most, yəni Qızıl körpü adlandırırlar. Şərq tərəfdən Kür çayıdır ki, Cavad kəndində Araz çayına qovuşaraq gedib Xəzər dənizinə tökülür. Şimal tərəfdən Qarabağın Yelizavetpolla sərhədi Kür çayına qədər - Goran çayıdır və Kür çayı çox yerdən (keçib) Araz çayına çatır. Qərb tərəfdən Küşbək, Salvartı və Ərikli adlanan uca Qarabağ dağlarıdır".\nRusiya işğalı və müstəmləkəçiliyinin ilk dövründə Qarabağın ərazisi və sərhədlərinin belə dəqiq təsvir edilməsi onunla izah olunur ki, bu faktı bilavasitə Qarabağın idarəsilə məşğul olan dövlət adamı yazır, başqa sözlə, həmin fakt rəsmi sənədlərə əsaslanan rəsmi sözdür, Rusiyanın xidmətində olan dövlət adamının rəsmi sözüdür. Digər tərəfdən bu fakt yalnız reallığa, təcrübəyə əsaslanmaqla qalmayıb ilk mənbələrlə də sübut olunur. Mirzə Camalın mövqeyinin doğruluğunu göstərmək üçün qədim tarix kitablarına istinad etməsi təsadüfi deyil. Göründüyü kimi, siyasi-coğrafi məkan olaraq, tarixdə həmişə "Dağlıq Qarabağ" deyil, bütöv halda, yəni Qarabağın bütün ərazisini - dağlarını, düzənlərini əhatə edən ümumi bir "Qarabağ" anlayışı olmuşdur. Başqa sözlə, "Dağlıq Qarabağ" anlayışı çox sonraların "məhsuludur", separatçılıq niyyəti ilə Qarabağın bir hissəsinə verilmiş addır. Adicə məntiq də bunu sübut edir: əgər Dağlıq Qarabağ varsa, deməli düzən və ya aran Qarabağ da var! Reallıq da belədir: bu gün Azərbaycanda həm Dağlıq Qarabağ var, həm də Aran Qarabağ (yəni düzən Qarabağ)! Özü də həm düzən (aran), həm də dağlıq Qarabağ həmişə, bütün tarixi dövrlərdə bir xalqın - Azərbaycan xalqının Vətəni olmuşdur, dilində "qara" və "bağ" sözləri olan xalqın! Azərbaycan xalqının yüzlərlə ən qədim, ən nadir folklor nümunələri, musiqi inciləri məhz Qarabağda yaranmışdır, Qarabağla bağlıdır.\nAzərbaycanın Qarabağ regionu Dünyanın ən qədim insan məskənlərindən biri olan Azıx, Tağlar düşərgəsi insanlarının meydana çıxdığı ərazidir (Hüseynov M.M. Azıx mağarası. Qarabağ ərazisi paleolit dövrünün Quruçay, sonrakı Kür-Araz və Xocalı-Gədəbəy mədəniyyətlərinin davamçılarının yaşayış məskənidir.\nAntik dövrdə Qarabağ ərazisi Albaniyanın Uti, Paytakaran və Arsak vilayətlərini əhatə etmişdir. Kür və Araz çaylarıarasında yerləşən Qarabağ ərazisində əsəsən yerli tayfalar – albanlar, utilər, qarqarlar və savdeylər, həmçinin gəlmə tayfalar maskutlar, saklar, gellər və ballar məskun idilər.\nAlbaniyada erkən orta əsrlərdə müxtəlif cinsli çoxsaylı səslərdən tərtib edilmiş xüsusi yazı, 52 işarədən ibarət alban əlifbası var idi. İlk orta əsrlərdə (V əsr) Albaniyanın siyasi, iqtisadi və mədəni mərkəzi Bərdə şəhərində məktəblər açılmış, uşaqlara yazı və biliklər öyrədilmişdir.\nAlbaniya hökümdarı Cavanşirin dövründə (616-681) Albaniya qüdrətli bir dövlətə çevrilmişdir. Həmin dövrdə Albaniyanın paytaxtı Qarabağın ən qədim şəhərlərindən biri olan Bərdə idi.\nVII əsrdən başlayan ərəb yürüşləri Albaniyanın fütuhatı ilə nəticələndi. VIII əsrdən etibarən Azərbaycanın hər yerində olduğu kimi Qarabağda da yeni dövr başlandı. Qarabağ Xilafətin şimaldakı mərkəzinə çevrildi. Ərəb xilafəti dağıldıqdan sonra (IX əsrin sonlarında) Qarabağ ərazisində (Yuxarı Qarabağda) Sünik və Arsax-Xaçın (Arsak türk mənşəli ərsak mənasındadır) knyazlıqları yarandı. Albaniya dövlətini bərpa etmək məqsədi ilə alban soylu Həsən Cəlal (1215-1261) bu feodal qurumu inkişaf mərhələsinə çatdırdı. Gəncəsər (Qanzasar) alban xristian məbədi də onun zamanında tikildi.\nQarabağ ərazisi Azərbaycanın bütöv ərazisi ilə birlikdə XII əsrin birinci rübündən Azərbaycan Atabəylərinin XIII əsrin əvvəllərində isə Hülakulərin hakimiyyəti altına düşdü. XIV əsrin sonlarında Qarabağ Teymurun, XV əsrdə isə Teymurilər və Qaraqoyunluların müharibə meydanına çevrildi. 1410-cu ildən etibarən Qarabağ da daxil olmaqla Kürdən cənubda yerləşən Azərbaycan torpaqları Qaraqoyunluların hakimiyyəti altına salındı. 1467-ci ildə Qaraqoyunlular dövlətinin süqutundan sonra Qarabağ Ağqoyunlu dövlətinin tərkibinə keçdi.\nXVI əsrin başlanğıcında (1501-ci ildə) Azərbaycan Səfəvilər dövlətinin yaratdığı inzibati ərazilərdən biri olan Qarabağ bəylərbəyliyinin tərkibinə XVII əsrdən XVIII əsrin əvvəlinə qədər Astabad, Cavanşir, Bərgüşad, Qazax, Şəmşədil daxil idi.\nXVIII əsrin əvvəllərində Qarabağ Nadir şah Əfşarın nəhəng imperiyasının tərkibində olmuşdur. İmperiya dağıldıqdan sonra Azərbaycan ərazisində yaranmış 20 xanlıqdan biri də Kür və Araz çayları arasında böyük əraziyə malik Qarabağ xanlığı idi. Qarabağ xanlığının əsasını cavanşirlər sülaləsinin sarıcalı oymağından olan Pənah Əli xan qoydu.\nHələ XVIII əsrdən Qafqazı öz təsiri altında salmaqla iqtisadi maraqlarını təmin etmək istəyən Rusiya XIX əsrin birinci yarısında buna nail oldu. 1805-ci ildə Qarabağ xanı ilə Rus imperatoru arasında «Kürəkçay» müqaviləsi imzalandı. 11 maddədən ibarət «Andlı öhdəlik» adlanan bu traktat ilə Qarabağ xanlığı Rusiya himayəsinə qəbul edildi. Bu traktatın şərtlərinə görə Qarabağ xanlığı Rus imperiyasının vassalı oldu.\n«Kürəkçay»ın (1805-i il) ardınca Rusiya ilə İran arasında bağlanan Gülüstan (1813-cü il) və Türkmənçay (1828-ci il) müqaviləsindən sonra Rusiya dövləti qısa müddətdə (1828-1830-cu illərdə) İrandan 40 min və Türkiyədən 90 min ermənini Qarabağa köçürdü və məskunlaşdırdı. Bununla da Azərbaycanın Qarabağ regionu münaqişə yuvasına çevrildi.\nXX əsrin əvvəllərində Qarabağda etnik təmizləmə siyasəti geniş vüsət aldı. Bu, 1905-1906-ci illərdə türk-müsəlmanların silahlandırılmış ermənilər tərəfindən kütləvi qırğını ilə nəticələndi. Ermənilər çarizmin hərtərəfli dəstəyi və yaratdığı əlverişli şərait nəticəsində Qarabağda möhkəmlənə bildilər.\nXX əsrin əvvəllərindən erməni millətçiləri öz tarixi torpağında yaşayan azərbaycanlıları planlı surətdə qovmağa, qırmağa və milli soyqırıma başladılar. 1918-ci ilin mart ayında Qarabağ bölgəsinin azərbaycanlı əhalisi də soyqırıma məruz qaldı.\n1918-1920-ci illərdə erməni daşnakları Qarabağın qəzalarında kəndləri məhv edərək, minlərlə azərbaycanlını öz doğma yurdlarından qovdular.\n1920-ci il mayın 3-də XI Qırmızı Ordunun silahlı dəstələri Azərbaycana soxuldu. Rus bolşevikləri Qarabağda yuva salmış erməni quldur dəstələrinin bilavasitə köməyi ilə AXC-nin Qarabağ general-qubernatorluğunu ləğv etdilər.\n1923-cü ildə Ermənilər Rusiyada çarizmin süqutu və Sovet hökumətinin qurulması ilə meydana çıxan əlverişli şəraitdə inzibati ərazi məsələsini qaldırdılar və DQMV kimi nə tarixi, nə də sosial-iqtisadi əsası olmayan bir qurum yaratdılar.\nSovetlər dövründə dəfələrlə DQMV-nin Ermənistana birləşdirilməsinə cəhdlər edilmişdir.\n1991-ci ildə erməni silahlı birləşmələri açıq hərbi əməliyyatlara başladılar. 1991-ci il sentyabrın 2-də erməni separatçıları Yuxarı Qarabağda qeyri-qanuni bir qurum - oyuncaq «Dağlıq Qarabağ Respublikası»nın yarandığını elan etdilər. 1992-ci ildə erməni silahlı birləşmələri Yuxarı Qarabağda irimiqyaslı hərbi əməliyyatlara başladılar.\nErməni və rus hərbi birləşmələri 1992-ci il yanvarın 15-də Kərkicahan, fevralın 10-da Malıbəyli, Quşçular kəndlərini işğal etdilər, fevralın ortalarında Qaradağlı kəndini ələ keçirdilər. 1992-ci il fevral ayının 25-dən 26-na keçən gecə erməni hərbi birləşmələri Rusiya Federasiyasının Stepanakertdə (Xankəndində) yerləşən silahlı qüvvələrinin 366-cı alayının iştirakı ilə əhalisinin hamısı (7 min) azərbaycanlı olan Xocalı şəhərini yerlə yeksan etdilər. Dinc mülki əhalini ermənlər dəhşətli soyqırıma məruz qoydular.\n1992-1993-cü illərdə Dağlıq Qarabağ ərazisi və Azərbaycanın digər 7 rayonu – Laçın, Kəlbəcər, Ağdam, Füzuli, Cəbrayıl, Qubadlı, Zəngilan Ermənistan Respublikasının hərbi qüvvələri tərəfindən işğal olundu.\nErmənistan hərbi qüvvələrinin təcavüzü nəticəsində Azərbaycan Respublikasının torpaqlarının 20 %-ı işğal olundu, 20 min nəfərdən artıq insan qətlə yetririldi, 50 min nəfərədək adam yaralandı və şikəst oldu, 1 milyonadək azərbaycanlı qaçqın və məcburi köçgünə çevrildi, 4581 nəfərdən çox adam əsir və itkin düşdü. Müharibənin rəsmi imzalanmış atəşkəslə birinci mərhələsi başa çatmış oldu, ikinci mərhələ sülh danışıqları vasitəsilə davam etdirilir. Sülh danışıqları baş tutmazsa, torpaqlarımızı azad etmək üçün hərbi yol qaçılmazdır.


FOREX valyuta məzənnələri yeniləmə: 06/08/2020 15:39\nEuro - Venesuela bolivar fuerte İndi Forex valyuta bazarında qiymət 06 Avqust 2020\n15:39:24 (59 saniyə forex dərəcəsi yeniləmə)\n1 EUR = 295 074.26 VEF\nForex Birjası - bütün valyutaların real vaxt rejimində məzənnələri. Forex: Euro Venesuela bolivar fuerte məzənnəsi - 295 074.26. Ən sürətli onlayn Euro dərəcəsi. Sürətli vaxt məzənnə dəyişikliyi.\nForex ticarət chart Venesuela bolivar fuerte Avro yaşamaq 06 Avqust 2020\nForex ticarət chart Euro Qədər Venesuela bolivar fuerte yaşamaq, 06 Avqust 2020\nBu səhifədəki Euro məzənnə cədvəlini Venesuela bolivar fuerte səviyyəsinə dəyişdik. Valyuta məzənnələrini qrafikdə izləmək rahatdır. Qrafikdə, valyutanın yüksəlməsini və ya düşməsini tez görürsən. Məzənnə qrafiki avtomatik olaraq hər 30 saniyədə dəyişir.\nÇevirmək Euro Qədər Venesuela bolivar fuerte Euro Qədər Venesuela bolivar fuerte Valyuta məzənnəsi Euro Qədər Venesuela bolivar fuerte məzənnə tarixi\nOnline ticarət Euro (EUR) üçün Venesuela bolivar fuerte hazırda\nHər dəqiqə Euro Venesuela bolivar fuerte məzənnəsini izləyirik. Bu anda Euro dakı dəyişikliklər (EUR) Venesuela bolivar fuerte. Son dəqiqələrdəki məzənnələrin tarixi cədvəldə göstərilmişdir. Hər dəqiqə məzənnədəki dəyişiklikləri müqayisə etmək rahatdır.\n295 074.26 295 166.09 295 208.17 294 545.06 294 298.78 294 620.50 294 431.64 294 402.68 294 278.91 294 727.78\nOnline ticarət Euro (EUR) üçün Venesuela bolivar fuerte son saat ticarət\nValyuta məzənnəsi dəyişikliklərini hər saatda izləyə bilərsiniz. -133.91 saatda VEF Euro azalıb (EUR ) Venesuela bolivar fuerte. Cədvəldə hər saatda Euro Venesuela bolivar fuerte nisbətləri göstərilir. Asan görünmək üçün son 10 saat ərzində dəyərlər cədvəlimiz var.\n294 545.06 294 727.78\nOnline ticarət Euro (EUR) üçün Venesuela bolivar fuerte Bugünkü trend 06 Avqust 2020


İspaniya - Avropa, Türkiyə - futbol çempionu\n2021, 17 May, Bazar ertəsi, Bakı vaxtı 21:15\nFutbol üzrə Avropa Çempionatı başa çatdı\nFinal oyununda Almaniya millisinə 1-0 hesabı ilə qalib gələn İspaniya yığma komandası Avropa çempionatının qalibi oldu. 33-cü dəqiqədə Fernande Torresin rəqib qapısına vurduğu yeganə qol oyunun taleyini həll etdi. Bütün yarışı birnəfəsə keçən İspaniya millisi 44 illik fasilədən sonra ikinci dəfə Avropada çempionu oldu. İspanlar qrup oyunlarında Rusiya (4-1), İsveç (2-1) və Yunanıstan (2-1) komandalarına qalib gələndən sonra ¼ finalda İtaliya yığması ilə qarşılaşmış və yalnız 11 metrlik cərimə zərbələri hesabına (4-2) yarımfinala çıxa bilmişdi. Yarımfinalda yenidən Rusiya yığması ilə qarşılaşan ispanlar bu dəfə də böyük hesabla (3-0) qalib gəlib finala yüksəlmişdilər.\nİspaniya, Hollandiya, Portuqaliya kimi komandaların oyunundan sonra yerli Azərbaycan komandalarının futboluna baxmaq ən sadiq azarkeş üçün belə işgəncəyə bərabər bir əzab ola bilər\nBeləcə Avro 2008 də sona yetdi. İstənilən əlamətdar hadisə kimi bu bayram da gözlədiyində çox ləng, izlədiyində isə yarım göz qırpımında gəldi keçdi. Biçarə futbol azarkeşləri. Di gəl bundan sonra ətrafında sayrışan ulduzların yüksəkliyindən gerçək həyat vadisinə en görüm necə enirsən. İspaniya, Hollandiya, Portuqaliya kimi komandaların oyunundan sonra yerli Azərbaycan komandalarının futboluna baxmaq ən sadiq azarkeş üçün belə işgəncəyə bərabər bir əzab ola bilər. Azərbaycan nədir, dünya və Avropa çempionatlarından sonra eyni ağrını ingilislərin, ispanların, almanların keçirdiyini dəqiq bilirəm.\nMən bilərəkdən aparıcı komandalar arasında Türkiyə millisinin adını çəkmədim, çünki əslində Türkiyə digər Avro-2008 komandalarından da bir qarış artıq yüksəlib bu yarışın əsl futbol ruhunu xilas etdi. Türkiyə olmasaydı, «top yumrudur» ifadəsini və onunla da futbolun bütün ləzzətini elə buradaca, Alp dağlarının ətəyində dəfn eləmək olardı. Türkiyə millisinin oynamadığı bütün başqa maçlar olduqca sadə süjet xətti üzərində qurulmuşdu. Hesabı açan komanda da oyunu udurdu, lap şahmat məsələlərində olduğu kimi: «ağlar başlayır və udur».\nTürkiyə mətbuatından başqa bütün dünya Fateh Teremin və Türkiyə millisinin bu əməyinə layiqincə qiymət verdi. Məsələ ondadır ki, bugünkü futbolda mövcud olan bütün taktiki gedişləri çoxları əzbər bilir. Hətta məktəb yaşlı uşaqlar virtual məşqçi oyunlarından 4-3-3 taktikasından 4-4-2-yə keçidin bütün incəlikərinə bələddir. Yeri gəlsə bəlkə Van Bastendən, Araqonesdən, Danadonidən, Löveden də uğurlu gedişlər edərlər. Məhz bu sarıdan Avro-2008 yarışının heç bir məşqçisi nə futbol elminə, nə də tarixinə bir yenilik gətirdi. Məsələn, Avstriya və Almaniya məşqçiləri daha çox bir-birilə etdikləri dava, Protuqaliya məşqçisi Chealse ilə bağladığı kontrakt, İspaniya məşqçisi isə qızıl qolun müəllifi Torresə olan antipatiyası timsalında yadda qalacaq və əminəm ki, tezliklə də yaddaşdan silinəcəklər. Hər halda Fateh Teremin yaddaş aqibəti daha uzunömürlü olacaq. Görəsən o öz oyunçularını necə motivləşdirirdi, məşqlərdə, fasilələrdə onlara hansı sözləri deyirdi – bu sualların cavabı nəinki futbol, ümumiyyətlə menecment aləmini hələ çox maraqlandıracaq. Görəsən kiminsə ağlına gəlibmi Türkiyə millisinin məşqçisinin adı Fateh sözünü Avropa dillərinə tərcümə eləsin?\nƏminəm ki, bu çempionatdan sonra biz bir daha dünyanın ən yaxşı oyunçusundan «Türkiyə kimdir?» sualını eşitməyəcəyik.


Azərbaycanlı cüdo məşqçisi Yaponiyada diplomla təltif olunub | Report.az\nAzərbaycanlı cüdo məşqçisi Yaponiyada diplomla təltif olunub Yaponiyada Beynəlxalq Cüdo Təhsili Proqramı üzrə seminarlar keçirilib.\n28 Mart , 2019 17:01\nYaponiyada Beynəlxalq Cüdo Təhsili Proqramı üzrə seminarlar keçirilib.\n"Report"un məlumatına görə, seminarda Azərbaycanı təmsil edən Rafael Şahverdiyevə Yaponiya Cüdo Federasiyasının prezidenti Yamaşita Yasuhiro Beynəlxalq Cüdo Təhsili Proqramının diplomunu verib.\nR.Şahverdiyev mötəbər tədbirdə iştirak etdiyi üçün federasiyaya təşəkkürünü bildirib: “Mənə bu şəraiti yaratmaqda, ölkəmizə Yaponiyadan təhsil diplomunu gətirməkdə köməklik göstərən Azərbaycan Cüdo Federasiyasının rəhbərliyinə minnətdarlığımı bildirirəm. Azərbaycanı burada təmsil etmək mənim üçün çox qürurverici idi”.\nQeyd edək ki, seminara dünya cüdosunun ən nüfuzlu tədbirlərindən olan təhsil proqramında müxtəlif ölkələrdən məşqçilər qatılıblar. Onlar bir ay müddətində Yaponiyanın tanınmış cüdo mütəxəssislərinin rəhbərliyi ilə təşkil olunan seminarlarda bu idman növünün sirlərinə daha yaxından yiyələniblər.


ABŞ-da aktiv neft quyularının sayı yenidən artmağa başlayıb Qaz quyularının sayında isə kəskin azalma müşahidə olunub\n12 Avqust , 2017 13:08\nBakı. 12 avqust. REPORT.AZ/ ABŞ-da aktiv neft quyularının sayı ötən həftə 1 ədəd azalma göstərdikdən sonra bu həftə yenidən artıma keçib. ABŞ-da fəaliyyətdə olan neft-qaz quyularının ümumi sayı isə avqustun 5-dən avqustun 11-dək davam edən həftə ərzində 5 ədəd və yaxud 0,52% azalaraq 949 ədəd təşkil edib.\nQeyd edək ki, ABŞ-da aktiv neft-qaz quyularının sayı 23 həftəlik ardıcıl artımdan sonra son 7 həftə ərzində dörd dəfə azalma, bir dəfə sabitlik, iki dəfə isə artım nümayiş etdirib. Nəticədə, ABŞ-da neft hasilatı hesabat həftəsində 7 min barel/gün və ya 0,07% azalaraq 9,423 mln. barel/gün təşkil edib.\nSon hesabat həftəsində aktiv neft quyularının sayı 3 ədəd və yaxud 0,39% artaraq 768 ədəd, qaz quyularının sayı 8 ədəd və yaxud 4,23% azalaraq 181 ədəd, qarışıq fəaliyyət göstərən quyuların sayı isə dəyişməyərək 0-a bərabər olub. Keçən ilin eyni dövrü ilə müqayisədə neft quyularının sayı 372 və yaxud 93,9%, qaz quyularının sayı isə 98 ədəd və ya 118,1%, ümumilikdə isə neft-qaz quyularının sayı 468 ədəd və yaxud 97,3% artıb.\nXatırladaq ki, ABŞ-da fəaliyyətdə olan neft quyularının sayı ötən il mayın 25-də 316 ədəd olub, bu da son 7 ilin minimal həddidir. Hazırda aktiv neft quyularının sayı minimumdan 2,43 dəfə çoxdur. Bu göstərici rekord səviyyəyə isə 2014-cü ilin oktyabrında çatıb və 1 609 ədəd təşkil edib. Hazırda quyuların sayı rekord həddən 52,26% aşağıdır.\n"Report"un analitik qrupu qeyd edir ki, yaxın 3-6 ay ərzində neftin qiymətinin 45-55 dollar/barel diapazonunda hərəkət edəcəyi gözlənilir: "Neftin qiymətinin 45 dollar/barel ətrafında olması ABŞ-da aktiv neft quyularının sayının artmasını ləngidə, 55 dollar/barelə yaxınlaşması isə quyuların sayının artmasını sürətləndirə bilər".\nRus versiyası Число активных нефтяных установок в США вновь начало расти\nİngilis versiyası U.S. active oil rig count began to rise again


Arı yeşiklərinə təlabat artıb – Video | Qərb Xəbər\nArı yeşiklərinə təlabat artıb – Video\nSon illər ölkəmizin qərb bölgəsində də arıçılığa marağ artıb. Bu səbəbdən yeşiklərə, yəni arı pətəklərinə tələbat çoxalıb. Pətək hazırlamaq isə ağır zəhmət hesabına ərsəyə gəlir.\nAzertac xəbər verir ki, Tovuzda arı pətəyi istehsalı ilə məşğul olan dülgər Sahəddin Namazov uzun illərdir bu sənəti yaşadır. Dülgərlik sənəti üzrə peşə təhsilinə yiyələnən usta həmişə arıçıların istəyini nəzərə aldığını deyir. Arıçılar yeşiklərin forması və ölçüsü, həmçinin havalandırma dəliyi ilə bağlı öz təkliflərini verirlər.\n“Son zamanlar orta ölçülü “Rut” adlandırılan pətəklərə maraq daha çox artıb. Ona görə ki, eyni çərçivələrdən həm birinci, həm ikinci, həm də üçüncü mərtəbələrdə istifadə etmək olur. “Dadan” deyilən ölçülərə isə indi tələbat demək olar ki, yoxdur”, – deyə S.Namazov əlavə edib.\nƏvvəlki məqaləBu rayonlarda qaz kəmərləri təmir olunub\nNövbəti məqalədəAzərbaycanda koronavirus şübhəsi ilə nəzarətə götürülənlərin sayı


Solaxaylar haqqında maraqlı faktlar » Feat.Az Sekiller, Xeberler, Yazili, 2020\nFeat.Az:FeaT.Az » Maraqlı » Maraqlı Yazılar » Solaxaylar haqqında maraqlı faktlar\nSolaxaylar haqqında maraqlı faktlar\n1. Dünyada 10-12 % insan solaxaydır. Kişilərə nisbətdə daha çox qadınlar sağaxay olur.\n2. Rəsmi şəkildə “Solaxaylar Günü” avqustun 13- qeyd olunur. İlk təşəbbüsünə 1992-ci ildən başlanmış bu hər il qeyd olunan hadisə, solaxayların şərəfinədir və solaxayların, ancaq sağaxaylarçün düzənlənmiş bu dünyada qarşılaşdıqları əziyyəti, peşmançılıqları cəmiyyətin nəzərinə çatdırmaq üçündür.\n3. Fərqli zamanlarda solaxaylığa müxtəlif cür yanaşılırdı: zərərli vərdiş, şeytanın əlaməti, əsəbilik əlaməti, həm də yaradıcılıq və musiqi duyumu qabiliyyəti kimi.\n4. Nyu-Yorkun Sent-Lourens Universitetinin keçirdiyi təcrübələrə əsasən, solaxaylar arasında əqli inkişaf, sağaxaylara nisbətən, 140 dəfə çoxdur.\n5. 40 yaşdan yuxarı ana olan qadınlarda dünyaya solaxay uşaq gətirmə ehtimalı, 20 yaşda ana olan qadınlardan 128 dəfə çoxdur.\n6. Eskimoslar arasında hər solaxay şəxs potensial cadugər (sehrbaz) sayılır. Mərakeşdə solaxayları “s`ga” - yəni “şeytan” adlandırırlar. İnklərdə solaxaylar, təbiblik və sehr, cadu etmək qabiliyyətinə malikdirlər. Şimali Amerika xalqlarından Zudlar solaxaylığı uğur əlaməti hesab edirlər.Eləcə də Səudiyyə Ərəbistan kimi İslam ölkələrində sol əli nümayişkaranə göstərmək qanuna zidd sayılır.\n7. Bir çox İslam ölkələrində “natəmiz” sayılan sol əllə yemək bəyənilmir.\n8. Təcrübələr göstərmişdir ki, solaxaylar məkan daxili oriyentasiyada, riyaziyyat və memarlıqda istedadlıdırlar, sağ əl ilə yazanlar isə daha çox, şifahi elmlərdə qabiliyyətlidirlər.\n9. Solaxaylıq, irsən keçir. Beləliklə də, kral ailəsində solaxaylar ana - kraliçə, kraliçə II Yelizavetta, şahzadə Çarlz və şahzadə Uilyam sayılır.\n10. Solaxaylarda beyinin sağ yarımkürəciyilə, sol yarımkürəciyi arasındakı əlaqə daha sürətlidir. Bu da o deməkdir ki, solaxaylarda məlumat daha sürətlə ötürülür ki, bu da onları işdə daha çox faydalı edir.\n11. Sol tərəf daha zəif, ”qadınsayağı” sayılırdı. Lakin son statistik hesablamalar la razılaşsaq, kişilər daha çox solaxay olurlar, nəinki qadınlar.\n12. Yarımçıq doğulmuş uşaqlar çox güman ki, solaxay olurlar. Habelə, Apqar dərəcəsində aşağı bal almış körpələr daha çox solaxay olurlar, nəinki yüksək bal almış körpələr.\n13. Yeni doğulmuş sağxay körpəni qarnı üstə uzadanda o başını sağ tərəfə çevirir, solaxay uşaq isə, ya sol tərəfə çevirir, ya da heç bir tərəfə üstünlük vermir.\n14. Yer kürəsində yalnız 1%-ə yaxın insan hər iki əlindən eyni qaydada istifadə edə bilir.\n15. Alimlər göstərmişlər ki, əgər solaxay öz əsas fəaliyyət göstərən əlini zədələsə, digər əlindən sağ əl ilə yazanlardan da yaxşı istifadə edə biləcək.\n16. Sinir və psixi xəstəliklər haqda jurnala görə, solaxaylar nifrət kimi mənfi emosiyalara qarşı daha həssasdırlar.\n17. Bəzi alimlər ehtimal edirdilər ki, solaxayların əvvəlcədən ana bətnində əkizi olur və hansıki, sağ qalmır. Bu fenomen “yoxa çıxmış körpə” adlandırılmışdı.\n18. Ən məşhur solaxayların arasında: Pol Makkartni, Bill Qeyts, Fidel Kastro, Henri Ford, Çarli Çaplin, Aleksandr Velikiy, Leonardo da Vinçi, Mikelancelo, Luis Kerroll, Yuli Sezar, Motsart, Bethoven, Nitsşe, Mark Tven, Prokofyev, Höte, Kafka və bir çox başqaları var.\nHaqqımızda 25 Maraqlı Fakt\n6 Şubat 2015 16:00\nturklerin coxuda ele solaxaydi\n28 Ağustos 2014 12:22\n27 Ağustos 2014 17:05\nsolaxay ya sag eyni deyil amma ALLAH yaradir qurban olum ALLAHA\nmelumata gore Təşəkkürlər Xəbərə Görə,Minnətdarıq).)\nÖzüm soLaxay oLduğum üçün payLaşdım bunu))\nmaraqlı məlumatdi sagolun


Sabiq bələdiyyə sədri məhşər ayağında - Elman Salmanovun daha bir qanunsuzluğu » SONOLAY.İNFO\nBinəqədi rayonunun keçmiş bələdiyyə sədri Elman Salmanovla bağlı redaksiyamıza yeni informasiya daxil olub. Etibarlı mənbədən cumhuriyyet.az-a daxil olan məlumata görə, bələdiyyə sədri kimi fəaliyyət göstərdiyi dönəmlərdə ciddi qanunsuzluqlara imza atan E.Salmanov, hətta digər vəzifə sahiblərinin də səlahiyyətini mənimsəyərək bir çox sənədlərə onların adından imza atıb. E.Salmanovun imzasınıə saxtalaşdırdığı bu cür şəxslərdən biri arxitektur olub: “Bələdiyyə sədri postunda çalışdığı dönəmdə minlərlə şəxsə sənədlər verən E.Salmanov bu sənədlərin bir çoxunun verilməsində ciddi qanun pozuntularına yol verib ki, bunlardan da biri imza saxtakarlığıdır. Belə ki, bələdiyyə balansında olan torpaqlarına şəxsi əmlakı kimi yanaşan və onları özünə sərf etdiyi şəxslərə özünə sərf etdiyi qiymətə satan E.Salmanov, bu alqı-satqını “daha çevik və problemsiz şəkildə” reallaşdırmaq üçün maraqlı üsula əl atıb. Keçmiş bələdiyyə sədri bu alqı-satqıların bir çoxunda bəzi vəzifəli şəxslərin adından imza atıb ki, imzası saxtalaşdırılan şəxslərdən biri də arxitektur olub. Hansı ki, bələdiyyə sədrinin öz yeri ilə yanaşı, həm də arxitekturun əvəzinə sənədlərə qol çəkməsi bir müddətdən sonra meydana çıxıb”.\nMənbənin məlumatına görə, E.Salmanovun alqı-satqı prosesində yol verdiyi qanunsuzluqların hüquq müstəvisinə daşınması sıradan təsir bağışlayan bir olaydan sonra reallaşıb: “E.Salmanovun özbaşınalığından, qanunsuzluğundan təngə gələn vətəndaşlardan biri bələdiyyə sədrinin əməlləri ilə bağlı hüquq-mühafizə orqanına müraciət edib. Məhz bu müraciətin araşdırılması E.Salmanovla bağlı yeni-yeni faktların üzə çıxmasına səbəb olub. Məlum olub ki, E.Salmanovun qanunsuz əməllərindən əziyyət çəkən çoxlu sayda vətəndaş mövcuddur ki, onların heç biri pozulan hüquqlarını təmin etməkdə çətinlik çəkir. Bununla bağlı cumhuriyyet.az-ın apardığı araşdırma nəticəsində üzə çıxan gerçəkliklərdən biri də sabiq bələdiyyə sədrinin bəzi vəzifəli şəxslərin əvəzindən də sənədlərə imza atmasıdır. Hansı ki, sabiq bələdiyyə sədrinin vaxtiylə saxtlaşdırdığı imzalardan biri də arxitektura məxsusdur. Belə ki, E.Salmanov arxitekturun xəbəri olmadan onun adından çoxlu sayda sənədə imza atıb ki, bu da əlavə hüquqi məsuliyyət deməkdir”.


Xəzər Universiteti Riyaziyyat Departamenti - Vikipediya\nXəzər Universiteti Riyaziyyat Departamenti\nXəzər Universiteti ndə riyaziyyat üzrə ali təhsilli mütəxəssis yetişdirən və eyni zamanda digər sahələrdə mütəxəssis hazırlığına kömək edən department.\n2 Riyaziyyat təhsil proqramları\nƏsası 1 oktyabr 1993-cü ildə qoyulmuş Riyaziyyat departmenti riyaziyyat, tətbiqi riyaziyyat və riyaziyyat müəllimliyi sahələri üzrə geniş əhatəli tədqiqat və tədris proqramlarını həyata keçirir. Department həm də bütün Xəzər Universiteti fakultələrinə xidmət göstərərək xətti cəbr və analitik həndəsə, ali cəbr, adi və xüsusi törəməli differensial tənliklər, əməliyyatların tədqiqi, ümumi statistika, biznes statistikası, biostatistika, sosial elmlər üçün riyaziyyat, sosial elmlər üçün statistika, riyazi iqtisadiyyat, biznes idarəçiliyi üçün riyaziyyat və s. fənlər təklif edir.\nRiyaziyyat departmenti Xəzər Universiteti nəzdində fəaliyyət göstərn Dünya Məktəbi ndə riyaziyyatın tədrisi məsələlərinə də yardım edir.\nRiyaziyyat təhsil proqramları[redaktə | əsas redaktə]\nDepartment aşağıdakı sahələrdə tədris işi aparır.\nMagistratura və doktoranturada təhsil alan və tədqiqat aparanlar üçün\nRiyaziyyat və kompüter elmləri üzrə bakalavr dərəcəsi almaq istəyənlər üçün\nRiyaziyyat və iqtisadiyyat, iqtisadiyyatın riyazi modelləri\nFizika, kimya, biologiya. mühəndislik kimi sahələr üçün riyaziyyat\nRiyaziyyat və sosial elmlər\nRiyaziyyatın tədrisi məsələləri\nRiyaziyyat və elm tarixi\nElmi-tədqiqat[redaktə | əsas redaktə]\nDepartment üzvlərinin tədqiqat sahələri: funksional analiz, operatorlar nəzəriyyəsi, adi və xüsusi törəməli differensial tənliklər, riyazi fizika, riyazi iqtisadiyyat, ehtimal nəzərəiyyəsi və riyazi statistika, funksiyalar nəzəriyyəsi, ədədi üsullar, əməliyyatların tədqiqi və optimal idarəetmə, riyaziyyatın tarixi və fəlsəfəsi, riyaziyyatın tədrisi və s.\nDepartamentdə elmi seminarlar keçirilir. Burada müxtəlif mövzular üzrə mühazirələr dinlənilir, department üzvlərinin, qonaq alimlərin və tələbələrin əldə etdiyi nailiyyətlər müzakirə olunur.\nMənbə — "https://az.wikipedia.org/w/index.php?title=Xəzər_Universiteti_Riyaziyyat_Departamenti&oldid=3747266"\nBu səhifə sonuncu dəfə 5 dekabr 2016 tarixində, saat 17:29-də redaktə edilib.


“Azərbaycana qarşı bu savaşı təkcə Ermənistan həyata keçirmir” – Əli Həsənov – Səhifə 233095 – Yenicag.Az\nAna Səhifə Siyasət “Azərbaycana qarşı bu savaşı təkcə Ermənistan həyata keçirmir” – Əli Həsənov\n"Azərbaycana qarşı bu savaşı təkcə Ermənistan həyata keçirmir" - Əli Həsənov\nYeni Çağ Media Qrupu – Fevral 27, 2018 - 11:51\nYenicag.az xəbər verir ki, Prezidentin köməkçisi TRT WORLD-ün müxbirinin Dağlıq Qarabağ münaqişəsinin sülh yolu ilə həlli, azərbaycanlı əsir və girovların azad edilməsi məsələsində Ermənistanın Azərbaycanla və beynəlxalq təşkilatlarla danışıqlar aparmaq və işləmək niyyəti varmı sualının cavabında bildirib ki, Ermənistan artıq 30 ilə yaxındır Azərbaycan torpaqlarının 20 faizini işğal altında saxlayır.\n“İşğal nəticəsində bir milyondan çox azərbaycanlı öz doğma yurd-yuvasından didərgin salınaraq qaçqın və məcburi köçkün həyatı yaşayır. BMT Təhlükəsizlik Şurası işğala son qoyulması, Ermənistan ordusunun Azərbaycan torpaqlarından qeyd-şərtsiz çıxarılması, qaçqın və köçkünlərin doğma yurdlarına qayıtması barədə 4 qətnamə qəbul edib. Digər beynəlxalq təşkilatların da bu cür qərar və qətnamələri var. Lakin Ermənistan beynəlxalq qurumların qərar və qətnamələrinə məhəl qoymur, Azərbaycanın torpaqlarını işğal altında saxlamaqda davam edir. Bunun da səbəbi beynəlxalq aləmdə mövcud olan ikili standartlardır. Ermənistan bu ikili standartlardan istifadə edərək beynəlxalq təşkilatların, o cümlədən bu münaqişənin həlli ilə birbaşa məşğul olan ATƏT-in Minsk qrupunun qərarlarına əməl etmir. Münaqişənin sülh yolu ilə həllinə dair Azərbaycanın dəyişməz mövqeyi ondan ibarətdir ki, ölkənin ərazi bütövlüyü bərpa olunmalı, qaçqınlar və məcburi köçkünlər öz doğma yurdlarına qayıtmalıdırlar. Əsir və girovlarla bağlı məsələyə gəldikdə, deməliyəm ki, minlərlə azərbaycanlı hələ də Ermənistanda əsirlikdədir. Azərbaycan bütün əsirləri qaytarsa da, Ermənistan azərbaycanlı əsir və girovları qaytarmaq istəmir. Ermənistan bu məsələdə də beynəlxalq təşkilatların tələblərinə əməl etmir”.\nErmənistanın etnik təmizləmə siyasəti nəticəsində bir milyondan çox azərbaycanlının qaçqın və məcburi köçkün həyatı yaşadığı, onların ehtiyaclarının necə ödənildiyi barədə sualı cavablandıran Əli Həsənov deyib ki, dövlətimiz 30 ilə yaxındır bu qəbildən olan insanların problemlərinin həlli ilə məşğuldur.\n“Dağlıq Qarabağ müharibəsi başlayanda Azərbaycanın 8 milyon əhalisi var idi. Münaqişə nəticəsində əhalimizin hər 8 nəfərindən biri öz doğma yurdundan didərgin düşüb. Onlar çadır şəhərciklərində, yataqxanalarda, uşaq bağçalarında, dəmir yolu vaqonlarında yerləşmişdilər. Azərbaycan hökuməti bu qəbildən vətəndaşlarının sosial-məişət problemlərini həll etmək üçün mühüm qərarlar qəbul etdi və uğurla yerinə yetirdi. Çadır şəhərcikləri ləğv edildi, yeni qəsəbələr salındı, qaçqın və məcburi köçkünlər mənzillə təmin olundu. Bizim bu qəbildən vətəndaşlarımızın bir istəyi var – doğma yurdlarına qayıtmaq. Onlar inanırlar ki, tezliklə bu arzularına qovuşacaqlar. Əlbəttə, bu, belə də olacaq. Azərbaycan işğal olunmuş ərazilərindəki şəhərləri, kəndləri, infrastrukturu bərpa edəcək. Amma ən ağrılı məsələ insanların həyatlarını itirmələridir. Ermənistan azərbaycanlılara qarşı soyqırımı törədib. Xocalı şəhəri yerlə-yeksan edilib, tarixi, mədəni, dini abidələrimiz dağıdılıb, Xocalının 613 sakini bir gecədə məhv edilib”.\nMüxbirin cəbhə xəttində atəşkəsin tez-tez pozulduğunu, 2016-cı ilin apreldə də hərbi qarşıdurmanın və həmin döyüşlərdə Azərbaycan ordusunun uğurlu əməliyyatlarının şahidi olduğumuzu, Ermənistan hakimiyyətinin danışıqlar prosesindən boyun qaçırdığını nəzərə alsaq, yeni hərbi qarşıdurmanın başlanması təhlükəsi ehtimalı barədə nə deyə bilərsiniz sualını cavablandıran Prezidentin köməkçisi bildirib ki, qoşunların təmas xəttində hər an qarşıdurma baş verə və bu da hər an müharibəyə çevrilə bilər.\n“Ermənistan hər gün atəşkəsi pozur, işğal etdiyi yüksəkliklərdən kəndlərimizi, dinc sakinlərimizi atəşə tutur. 2016-cı ilin aprelində də belə oldu. Ermənistan ordusu strateji yüksəkliklərdən yaxınlıqdakı kəndləri atəşə tutdu. Azərbaycan Ordusu məcbur olub əks-hücuma keçdi və böyük uğur qazandı. İnsanlar öz doğma torpaqlarına, ata-baba yurdlarına qayıtmaq istəyirlər. Əgər sülh danışıqları nəticə verməsə, Azərbaycan dövləti öz ərazilərini azad etmək üçün bütün vasitələrdən istifadə edəcək. Azərbaycan Ordusu buna tam hazırdır. Aprel döyüşləri ordumuzun gücünü göstərdi. Təəssüflər olsun ki, Azərbaycana qarşı bu savaşı təkcə Ermənistan həyata keçirmir, bunun arxasında həm də çox güclü erməni lobbisi, həmçinin bəzi beynəlxalq güclər, erməni lobbisi tərəfindən maliyyələşdirilən dairələr, siyasətçilər dayanırlar.\nMüsahibədə Azərbaycan-Türkiyə strateji müttəfiqliyinə toxunan Əli Həsənov qeyd edib ki, bütün məsələlərdə qardaş ölkələrimiz daim bir mövqedən çıxış edir.\n“Bilirsiniz ki, Türkiyənin də bölgədə çoxlu problemləri var. Türkiyə həm daxildə, həm də sərhədləri boyunca terrora qarşı mübarizə aparır. Türkiyə müsəlman ölkəsi olduğu üçün Avropada və dünyada ona qarşı bəzi ədalətsiz addımlar atılır. Azərbaycan da eyni hala məruz qalır. Buna görə də biz Türkiyə ilə bərabər bu problemlərin öhdəsindən birlikdə gəlməliyik. Nə Türkiyə, nə də Azərbaycan dünyada heç bir dövləti hədələmir, nə də dünyanın heç bir ölkəsinin torpaqlarında gözü yoxdur. Eyni zamanda, bu iki dövlət öz ərazi toxunulmazlığını, müstəqilliyini və təhlükəsizliyini heç kimə güzəştə getmək niyyətində deyil. Həm Türkiyə, həm də Azərbaycan regionda və dünyada sülhün bərqərar edilməsinə çalışır. Hər iki dövlət bu sahədə nailiyyətlər əldə edib. Təkrar edirəm, qardaş ölkələrimizin birliyi heç bir başqa ölkənin ərazi bütövlüyünü pozmağa, daxili işlərinə qarışmağa yönəlməyib. Bizim birliyimiz bölgədə və dünyada sülhə, inkişafa və insanlar arasında əmin-amanlığa xidmət edir”.\nAzərbaycanın balanslaşdırılmış siyasət yürütdüyünü vurğulayan Əli Həsənov bildirib ki, bu siyasətin təməlini ulu öndər Heydər Əliyev qoyub:\n“Prezident İlham Əliyev bu siyasəti müasir dövrün çağırışlarına uyğun olaraq davam etdirir. Azərbaycan öz qonşuları ilə münasibətlərində ortaq maraqlar tapmağa çalışır. Biz öz siyasətimizi bu istiqamətdə davam etdiririk.\nArtıq Azərbaycanın qlobal mövqeyi Avropada daha aydın görünməyə başlayıb. Azərbaycan Avropanın enerji təhlükəsizliyində mühüm rol oynayır. Azərbaycan bir sıra qlobal enerji və nəqliyyat layihələrinin müəllifidir. Azərbaycan logistik mərkəzə çevrilib. Bakı-Tbilisi-Ceyhan, neft, Bakı-Tbilisi-Ərzurum qaz kəmərləri, Bakı-Tbilisi-Qars dəmir yolu, TANAP, TAP layihələri məhz Azərbaycanın təşəbbüsü və dostlarının dəstəyi ilə reallaşıb. Biz Bakı-Tbilisi-Qars dəmir yolunu Türkiyə ilə birgə tikmişik. Biz Şərq ilə Qərbi dəmir yolu ilə birləşdirməyə nail olmuşuq. Əgər yüklər Çindən Avropaya 35-40 günə çatdırılırdısa, bu, indi yalnız 14 gün çəkəcək. İndi Azərbaycan İran və Rusiya ilə eyni qaydada dəmir yolu çəkir. Azərbaycan bu yolların mərkəzində yerləşir. Biz Azərbaycanın dünyanın mərkəzi olmasını istəyirik. Bütün bu nailiyyətlərə Azərbaycan son 20 ildə nail olub”.\nAzərbaycanda keçiriləcək prezident seçkiləri ilə bağlı müxbirin sualını cavablandıran Əli Həsənov bildirib ki, biz müstəqillik illərində 15 seçki keçirmişik – beş prezident, beş parlament və beş bələdiyyə seçkisi:\n“Seçkilərlə bağlı ölkəmizin yaxşı təcrübəsi var. Azərbaycan növbəti prezident seçkilərini də şəffaf və demokratik keçirməyə nail olacaq. Seçkiləri izləmək üçün beynəlxalq müşahidəçilər dəvət olunub”.\nermenistan, Azərbaycan, Dağlıq Qarabağ, Əli Həsənov, prezidentin köməkçisi, Xocalı, BMT Təhlükəsizlik Şurası,


08 Dekabr 2020 - Çərşənbə axşamı 17:17 306 nəfər oxuyub\nAzərbaycan Yüksəliş (AY) Partiyasının Güney Azərbaycandakı soydaşımız, siyasi fəal Abbas Lisaninin qanunsuz həbsi ilə bağlı bəyanat verib.\n"Xəbər365"in məlumatına görə, bəyanatda deyilir:\nUzun illərdir İran İslam Respublikasının siyasi hakimiyyəti Güney Azərbaycandan olan milli fəalları sıxışdırmaqda, onları qanunsuz həbslərlə cəzalandırmaqda, ailə üzvlərini təqib etməkdədir. Bu şəxslərdən biri də Güney Azərbaycan milli hərəkatının öndərlərindən, dəyərli aydın Abbas Lisanidir ki, yaxın günlərdə onun saxlandığı həbsxanada dövrümüzün bəlası COVİD-19-a yoluxması, səhhətinin ağırlaşması xəbərləri gəlməkdədir.\nAldığımız bilgiyə görə, ailə üzvlərinin, vəkillərinin onun xəstəxanaya yerləşdirilməsi ilə bağlı heç bir tələbi hakimiyyət tərəfindən qəbul edilmir və Abbas Lisani bu gün faktiki olaraq ölüm ayağındadır.\nAzərbaycan Yüksəliş Partiyası olaraq İran İslam Respublikası rəhbərliyinin bu addımını anti-humanist qərar, eyni zamanda öz milli haqların uğrunda mübarizə aparan Güney Azərbaycan fəallarına, konkret hörmətli Abbas Lisaniyə qarşı repressiv addım kimi qiymətləndiririk. Hesab edirik ki, bu, milli haqları uğrunda mücadilə aparan milyonlarla soydaşımızın mübarizədən çəkindirmək, onlarda qorxu, xof yaratmaq məqsədi daşıyır.\nDünyanın bir çox ölkələri COVİD 19 səbəbilə az ağır cinayət törədən şəxslərə qarşı amnistiya tətbiq edir, onları sağlamlıqlarını qorumaq məqsədilə ev dustaqlığına buraxır. Belə bir durumda rəsmi Tehranın pandemiyadan öz siyasi rəqiblərinə qarşı istifadə etməsi, nəinki BMT-nin İnsan Haqları Konvensiyasının, hətta bağlı olduğunu iddai etdiyi İslam fəlsəfəsinin əsasında dayanan mərhəmət prinsipinə əməl etməməsi təəssüf doğurur.\nAY Partiya həyatına təhlükə yarandığı dönəmdə Abbas Lisaniyə qarşı insani, islami, hüquqi dəyərlərin tapdanmasına etiraz edir və rəsmi Tehranı repressiv addımlara son qoymağa, səhhətindəki problemlərin ağırlıq dərəcəsini nəzərə alaraq onu ailəsinin seçdiyi həbsxanada müalicəsinə şərait yaratmağa çağırır. Bununla yanaşı vurğulamağı vacib sayırıq ki, Abbas Lisaninin xəstəliyə dövlət həbsxanasında tutulduğu, buna görə məsuliyyətin birbaşa rəsmi orqanların üzərinə düşdüyünü nəzərə alınaraq, onun xəstəxanaya köçürülməsi, müalicəsi üzrə bütün xərcləri dövlət ödəməlidir.\nDüşünürük ki, belə bir humanist addım İran İslam Respublikasının regional sülhə töhfəsi ola bilər.\nAY Partiya eyni zamanda dünya azərbaycanlılarını Güney Azərbaycanın səsi olan Abbas Lisaninin həyati təhlükə ilə üz-üzə olduğunu nəzərə alaraq problemə səssiz qalmamağa, rəsmi Tehrandan vətəndaşlarının sağlamlıq durumu ilə bağlı üzərinə düşən öhdəlikləri yerinə yetirməyi tələb etməyə çağırır.\nAY, Partiyanın, Güney, Azərbaycandakı, soydaşımızla, bağlı, bəyanatı,


Uşaqlar arasında yayılan infeksiya: övladlarımızı xəstəliklərdən necə qoruyaq? - AÇIQLAMA\nTarix: 9-08-2019, 12:53 Oxunma sayı: 193 Bölmə: REDAKTOR SEÇİMİ / Sağlamlıq\nYay fəslində havaların kəskin dəyişməsi xəstəlikləri də özü ilə bərabər gətirir. Bir sıra hallarda havaların kəskin soyuması ilə əlaqədar bədən temperaturu soyuğa uyğunlaşa bilmir. Buna görə də xroniki xəstəliklər belə vəziyyətlərdə daha da kəskinləşməyə başlayır. Soyuq hava şəraiti angina, bronxial-astma və digər xəstəliklərin, necə deyərlər, inkişafına münbit şərait yaradır. Bəzən bir çoxumuz bu mövsümdə yaranan xəstəliklərə o qədər də əhəmiyyət vermirik. Amma unutmayaq ki, hava dəyişkənliyi xəstəlikləri uşaqların fəaliyyətinə maneçilik törədən əsas amillər sırasında birinci yerdə qərar tutur.\nHavaların kəskin dəyişməsi immuniteti zəif olan orqanizmlər üçün daha təhlükəli hesab edilir. Ümumiyyətlə, hava dəyişkənliyinə hər orqanizm fərqli reaksiya verir. Əgər insan tam sağlamdırsa, ona fəsil və hava dəyişkənliyinin hər hansı təsiri olmur. Amma sağlamlığında problem yaşanan, immun sistemi zəif olanlar tez bir zamanda buna reaksiya verirlər.\nBəs belə havalarda xəstəliklərdən necə qorunmaq olar?\nPediatr Lalə Eyvazqızı deyir ki, yay fəslində havaların belə kəskin dəyişməsi allergiyalı uşaqlara ümumiyyətlə pis təsir edir. Havada rütubət artır, uşaqlarda allergiyanın qalxmasına səbəb olur. Belə ki, uşaqlarda burun tutulması, göz yaşarması müşahidə olunur, onlar halsız və yuxulu olurlar: "Bu da valideynləri narahat edir. Amma allergiyalı uşağı olan valideynlər belə havalarda hansı tədbirlər görülməli olduğunu bilirlər. Bəzi valideynlər isə belə hallara fikir vermirlər və bu da uşaqlarda xroniki hala çevrilir. Yaxşı olardı ki, analar belə uşaqlara diqqət yetirsinlər və lazımi tədbirlər görsünlər. Evin havasını eyni temperaturda saxlasınlar, ümumiyyətlə otaq termometrlərindən istifadə etsələr daha yaxşıdır. Evi eyni tempraturda saxlaya bilmək üçün bu vacibdir".\nPediatrın sözlərinə görə, bəzən hava dəyişkənliyi uşaqlarda başqa əlamətlərlə də özünü biruzə verir: "Rotavirusların, intrervirusların yaranmasına səbəb olur ki, bununla parallel olaraq bu viruslar da qoşularaq uşaqlarda ağırlaşma halları yarada bilir. Uşaqlarda bu günlərdə daha çox mədə -bağırsaq pozğunluğu hallarına rast gəlinir. Diareyaların da yaranma səbəbi baslıca olaraq uşaqların qidası ilə əlaqəlidir. Valideynlər diqqət etməlidirlər ki, uşaqlar gün ərzində bol su içsinlər, lakin bu normanı hazır şirələrlə əvəz etmək heç də yaxşı hal deyil. Otaq tempraturunda olan sadə su, əsasən də allergiyalı uşaqlarda isə heyva dəmləməsi, yaxud da kompotlar onların həm immun sistemlərinə, həm də bronxlarının sakitləməsi üçün yaxşı vasitədir. Anseptik ot dəmləmələri də ağız boşluğu və bronxların, o cümlədən bağırsaqların da təmizlənməsi üçün faydalıdır".\nBəzi uşaqlarda yuxu rejimi pozulur, çünki...\nL. Eyvazqızı bildirir ki, hava dəyişkənliyi uşaqlarda yuxululuq da əmələ gətirir ki, bu normaldır: "Bu qorxulu hal deyil, yuxunun özü də uşaq üçün vacib faktordur. Təbii ki, bir xəstəliyi yoxdursa uşağın belə havada normadan artıq yatması bir siqnal deyil. Lakin diareyalı, qızdırmalı uşağın uzun müddətli yatması normal simptom sayılmır. Belə havalarda rütubətlilik normadan artıq olduğu üçün allergiyalı, asmatik uşaqlarda isə burun tıxanıqları yaranır, bu da uşaqları narahat edir və gepaksiya yaradır. Belə olduğu halda da onlar tez xəstələnirlər, viruslara tez yoluxurlar. Bunun qarşısını ala bilmək üçün analar ev şəraitində dəniz duzundan damcı formasında istifadə edə bilərlər. Uşaqları qalın geyindirməyi məsləhət görmürəm. Hava azacıq soyuyan kimi üst-üstə uşaqları geyindirib tərlətmək də yaxşı hal deyil. Bununla analar uşaqları xəstəliyə dəvət etmiş olurlar. Havalar soyuq olsa da, xüsusilə uşaqları açıq havadan məhrum etmək olmaz. Əksinə onlar açıq havada çox olmalıdır. Bu zaman qalın paltarları üst-üstə geyindirmək, uşağın ağzını müxtəlif şərflərlə sıx bağlamaq düzgün deyil. Açıq havada uşaq daim hərəkət etməli, müxtəlif oyunlar oynamalıdır".


Chris Brown'un 'Bir Ayda Ürək Sındırması' Albomunun icmalı - Rəylər\nƏSas Digər Xəbərlər Rəylər Tv Şouları\nXülasə: Chris Brown’un “Dolun Ayda Ürək Sındırması” Həzm Olmayan Bir R&B Aşırı Yüklənməsidir\nHipHopDX, Chris Brownun 45 parçalı 'Heartbreak On A Full Moon' albomunu nəzərdən keçirir.\nNəşr olundu: 15 Noyabr 2017, 11:24 AM tərəfindən Scott Glaysher 5-dən 3.1\n4.44 İcma reytinqi\n27 Albomu qiymətləndirdi\niyirmi bir 5/5 verdim\nReytinqinizi verin 46\nChris Brown’un fasilələrlə uzun, 45 mahnıdan ibarət cüt albomunun ilk parçası olan Lost & Found-a dalarkən ağlınıza gələn bir fikir. Dolunayda ürək ağrısı , nə qədər ağlasığmazdır ki, günəşin doğmasına iki saat 38 dəqiqə qalır. İndiki dövrdə böyük bir layihəni atmaq, Breezy üçün şübhəli bir hərəkət kimi hiss edir, çünki mövcud karyera vəziyyətinin kəmiyyətdən fərqli olaraq bir keyfiyyət doza istifadə edə biləcəyini düşünür.\nƏslində, Brown'dan bir neçə il ərzində çox keyfiyyətli bir məhsul çıxmadı. Son albomları, aldatma əleyhinə himayə Loyal (2014) və Liquor (2015) -də eşidilən məstedici şəhvət və sevgi qarışığı kimi klassik singllər hazırlayarkən ən yaxşısı ləkədir və bir dəfə heç bir bədii uyğunluq təmin edə bilmədi. hörmətli R&B ulduzu. Dolunayda ürək ağrısı 45 mahnıdan ibarət tracklist ona lazım olan həyat xətti kimi görünə bilərdi, lakin layihənin böyüklüyü dinləmə təcrübəsini düzəldir.\nQəhvəyi bir hitmakerdir - ya da heç olmasa əvvəllər var idi. Albomları mütləq öndən arxaya qulaq asdıqları üçün mütləq dəstəklənmir, lakin bu albomun tracklistində bir-iki hit vurduğu üçün layiq olduğu krediti qazanır. Yarasa vurmaq üçün 45 böyük bir yelləncəklə Usher və Gucci Mane-nin dəstəklədiyi Party, yeni albomun miras almaq üçün ən yaxşı şansıdır.\nRekord YouTube-da 175 milyon baxış nişanını keçsə də, demək olar ki, bir il əvvəl yayımlanması faktı layihənin əsas məqamlarını səsləndirmir. Monoton ekipajın kəsdiyi Pills & Automobiles və Suallar kimi bir neçə daha çox təyin olunmuş single var, bu Kevin Lyttle-in 2003-cü ildə pop-reggae olan Turn Me On-un tənbəl yazılmış yalançı örtüyüdür.\nAxın xidmətlərinin hörmətli şəhər pleylistlərində bir səs-küy yaratmaq üçün növbəti ən yaxşı bahis, Future və Young Thug-un iştirak etdiyi High End şəklindədir. Richie Souff istehsalı, Breezy ilə uyğunlaşmağa kömək edir Super Slimey hamısı növbə ilə yönəlməyən avtomatik tənzimlənmiş bükülmələr edən ticarət.\nYarı ürəkli rap cəhdləri (keçmişdə qarışıq şəklində ifa etdiyi bir xüsusiyyət) arasında oxuma səsi ən böyük varlığı olaraq qalır. Səsinin texniki qüsursuzluğunu inkar etmək olmaz, amma bu mükəmməl borular da cansız formullu mahnı yazılarını xilas edə bilməzlər.\nBu ixtisarın ən bariz nümunəsi, dörd mahnıdan ibarət bir telin bir-birinə elə bulanık bir şəkildə yuvarlandığı disk fərqlənir, onları fərqləndirmək çətin olur. To My Bed filminin həsrət tələsi Hope You Do-da eyni şəkildə davam etdirilir, This Ain’t and Pull Up isə ayrılmaz mahnı quruluşu və nağara naxışlarına sahibdir. 15 dəqiqəlik bir musiqi dəsti dörd dəqiqəlik bir mahnıda ümumiləşdirilə biləcəyi bir albom üçün yaxşı bir şey vəd etmir.\nBu ikiqat albomun üç saatlıq göstəriciyə yaxınlaşması faktını nəzərdən keçirtmək həqiqətən çətindir - xüsusən də ən böyük məhsulu Brown'un qızları başqa oğlanlardan oğurlamaq və həddindən artıq uşaq küyləri ilə qarışıqlığı olduğunda.\nDinləyicilərin buradakı bütün musiqiləri süzmək üçün kifayət qədər vaxtları varsa, ayağa qalxmaq üçün iki yarıya qədər dərin dərin kəsiklər tapa bilər ... amma bu nöqtəyə çatmaq həqiqi musiqidən çox iş tələb edir. Diqqətin incə geyindiyi bir dövrdə, Chris Brown olsanız da, 45 mahnıdan ibarət albomlar açıq şəkildə qəbul edilə bilməz.\nLupe Fiasco - Firon Boyu 2/30\nFerne McCann, doğuşdan 5 ay sonra tonlanmış bədənini ekrana qoyur\ndəli yuxusunda cəmi 17 yaşında idi\nalbom qapağının başında\nhazırda ən yaxşı 10 rep mahnısı\nwu tang dastanı araşdırmaya davam edir\n50 cent və rick ross oğlu\n2011 hip hop albomlarının siyahısı


Xəstəliyə görə tərəvəz seçimi » Qadin.Net ~ İlk milli qadın portalı... Azərbaycan xanımlarına...\nKök/ Baş ağrısı\nAparılan araşdırmalara görə, unutqanlıq üçün ən yaxşı tərəvəzin kök olduğu müəyyən edilmişdir. Modern dövrdə artan unutqanlıq və alzheimer risklərini azaldan kök eyni zamanda xroniki baş ağrıları üçün də faydalıdır. Mütəxəssislər həftədə iki dəfə kök suyu içməyi məsləhət görür.\nƏnginar / Qaraciyər\nBəzi qidalar qaraciyərdə iltihablanmaya səbəb olur. Bu iltihablanma gələcəkdə ciddi problemlərə yol açır. Mütəxəssislər bunun qarşısını almaq üçün həftədə bir dəfə ənginar yeməyi məsləhət görür. Bu bitki qaraciyərdəki toksin maddələri təmizləməkdə təsirlidir.\nAntioksidan tərkibinə görə zərərli toksinləri azaldır, pis xolestrolu azaldır. Bu damar tıxanmasının qarşısını alır. Eyni zamanda ürək xəstəliklərinin qarşısını alır.\nİspanaq/ Diş çürüməsi\nMaqnezium, fosfor mineralları baxımından zəngin olan ispanaq, sümük və əzələ inkişafına kömək edir. Diş çürüməsinin qarşısını alır. Diş köklərində yaranan iltihabın qarşısını alır.\nC vitamini baxımından zəngin olduğu üçün immunitet sistemini gücləndirir, xəstəliklərə qarşı bədən gücünü artırır.\n18 oktyabr 2018 20:05


Bağçalarda valideynlərdən absurd tələb: Lakin icra hakimiyyəti inanmır Ayna.az\nValideynlər düşünürlər ki, onlarda olan hansısa xəstəliklərin uşağa nə dəxli var...\nAbşeron rayonu üzrə bir neçə bağçadan redaksiyamıza şikayət daxil olub. Şikayətçi valideynlər bildirirlər ki, bağça rəhbərliyi uşağı qəbul etmək üçün, onun hər iki valideynindən sağlamlıq haqqında tibbi arayış tələb edir. Valideynlər isə düşünürlər ki, onlarda olan hansısa xəstəliklərin (göz zəifliyi, şəkərli diabet və s.) uşağa və uşağın bağçaya getməsinə aidiyyəti olmamalıdır.\nMəsələ ilə bağlı Abşeron Rayon İcra Hakimiyyətinin mətbuat xidmətinin rəhbəri Seymur Qasımov AYNA-ya dediyinə görə, valideynlərdən kütləvi halda sağlamlıq haqqında tibbi arayış tələb edilə bilməz: “Ancaq koronavirus (COVID-19) xəstəliyinə yoluxmuş valideynlərdən arayış istənilib. Onsuz da virusa yoluxmuş insanlar sahə həkimin nəzarəti altında olurlar. Sahə həkimi arayış verməlidir ki, artıq ailə üzvləri sağalıb və həmin ailədən olan uşaq kollektivə qoşula bilər. Arayış yalnız sahə həkimindən alınmalıdır və sahə həkimi də arayışı pulsuz verir”.\nPediatr Vaqif Qarayev AYNA-ya bildirib ki, valideynlərdən arayış tələb olunması pandemiya ilə bağlı ola bilər: “Başqa halda heç bir arayışa ehtiyac yoxdur. Mən indi məktəbdən gəlirəm, bir valideyni belə, maskada görmədim, əvvəlki kimi öpüşür, görüşürdülər. Kimsə nə özünü qoruyur, nə də ətrafdakıları. Biz mövsümü xəstəliklər zamanı da valideynlərə bildiririk ki, hansısa əlamət hiss etdikdə uşağı evdə saxlasınlar. Düzdür, elə əvvəldən bunu anlayan valideynlər xəstə uşağı bağçaya, məktəbə aparmırdılar, amma təəssüf ki, əksəriyyətdən bunu görə bilmirik”.\n“İnsanlar indi daha çox laqeyd yanaşırlar. Hazırda bir yaxşı hal var ki, uşaqlarda mövsümü xəstəliklərə çox az rast gəlinir. Bu da karantin müddətində təcridolunma ilə bağlıdır. İndi ki, bağçalar, məktəblər açıldı, mövsümü xəstəliklərin də sayında artım olacağı gözlənilir”, - həkim vurğulayıb.\nMüəllif: Aləmdə Nəsib 17 Sentyabr 2020 19:16\n17 Sentyabr 19:16 Cəmiyyət


IDP - IDP-THE2013\n“TIMES HIGHER EDUCATION” 2012-2013-cü il üçün Dünya Universitetlərinin reytinqini açıqlayıb\nAvstraliya son dörd ildir ki, ilk 100-lüyə daxil olan təhsil müəssisələri sırasında yer alır. Avstraliyanın əksər universitetləri cədvəldə yüksək yer tutur və Kaliforniya Texnologiya İnstitutunun birinci yerdə olduğu, Harvard Universitetini dördüncü yerə salaraq Oksford və Stenford Universitetlərinin isə ikinci yeri bölüşdüyü siyahıyadakı son 200-lüyə Avstraliyanın digər təhsil müəssisələri əlavə edilmişdir. Asiya-Sakit Okean ölkələri arasında əsas nailiyyətlər Qərbin qabaqcıl təhsil müəssisələrinə aiddir. Yeni Zelandiyanın isə yalnız Oklend Universiteti 200-lükdə yer ala bilmişdir. ABŞ universitetləri hələ də 200 universitet arasında 10-cu və 76-cı yerlər arasında öz liderliyini saxlayır, lakin 51 ABŞ universitetinin reytinqinin düşməsi ilə ciddi həyəcan siqnalı verilmişdir. Böyük Britaniya universitetlərindən bəziləri ABŞ kimi 200 universitet arasında reytinqi düşən təhsil müəssisələri sırasında yer alır. Rusiya və Hindistan 200 təhsil müəssisəsinin yer aldığı reytinq sırasına hələdə daxil ola bilmir, Norveç və İspaniyanın isə siyahıda reytinqi aşağı düşür. Çinin dünya səviyyəsində inkişaf edən universitetlərə qoyduğu böyük investisiya öz faydasını verir.\n"Times Higher Education World University Rankings"-in açıqlamasına əsasən, 2012-13-cü illərdə Avstraliya və Yeni Zelandiyada nəzərə çarpan irəliləyiş müşahidə olunur. Onlar dinamik Asiya-Sakit Okean ali təhsil məkanının bir hissəsini təşkil edir, ABŞ və Böyük Britaniya kimi ənənəvi güclü ölkələr arasında ciddi irəliləyişə nail olmuşdur. Kaliforniya Texnologiya İnstitutu 2012-13-cü il Dünya Universitetləri Reytinqləri siyahısında öz üstünlüyünü qoruyub saxlamışdır, Harvard Universiteti isə ikinci yeri paylaşan Oksford və Stenford Universitetlərinin üstünlüyü əldə etməsilə 4-cü yerdə qərarlaşmışdır. Keçən il olduğu kimi, ABŞ ilk onluqda yeddi yeri tutaraq üstünlüyünü qoruyur. Bu il isə keçən ilki ilə müqayisədə 200-lüyə daha bir müəssisə daxil olmaqla siyahıda 76 təhsil müəssisəsi yer almışdır. Amma Amerikanın bəzi nüfuzlu simalarının uğur qazanan Asiya-Sakit Okean universitetləri arasında reytinqinin düşməsi ciddi narahatçılığa səbəb olur. Avstraliyanın bir nömrəli universiteti olan Melburn Universiteti keçən ilki sıralamaya əsasən 37-ci yerdən 28-ci yerə qalxaraq ilk 30-luğa daxil olmuşdur. 38-ci yerdən bir pillə qalxaraq 37-də qərarlaşan Avstraliya Milli Universiteti bu nailiyyəti davam etdirmişdir. Sidney Universiteti reytinqi cüzi düşən Avstraliya universitetlərindən biridir və 58-ci yerdən 62-ci yerə düşmüşdür. Avstraliyanın digər bir universiteti - Adelaid Universiteti də 200-lüyə daxil olaraq 176-cı yerə adını yazdırmışdır. 200 təhsil müəssisəsi arasındakı səkkiz Avstraliya universitetinin altısı öz mövqelərində ciddi irəliləyiş qazanmışdır. Avstraliyanın bütün təhsil sektorlarında olan müsbət dəyişiklik 200 təhsil müəssisələri arasındakı yeni reytinq təhlillərinə təsir edir. Buna görə də Avstraliya 200 təhsil müəssisəsi arasında ortalama 15 pillə irəliləyiş əldə edərək dünyada ən böyük üçüncü reytinq rekordunu yaşayır. Bu nəticə də, hər biri ortalama hesabla altı pillə geriləyən ABŞ və Böyük Britaniya ilə müqayisə olunur.\n“Times Higher Education rankings” jurnalının redaktoru Fil Beti bildirmişdir: “Xarici tələbələrin işə qəbulu və bəzi reputasiya problemlərinə baxmayaraq, bu il Avstraliya üçün həqiqətən də uğurlu il olmuşdur. Bu uğur təkcə keçən ildən bəri 200-lük siyahıya yeni təhsil müəssisələrinin daxil olması ilə bitmir, eyni zamanda Avstraliya təhsil müəssisələrinin əksəriyyətində ciddi irəliləyişlər qeydə alınmışdır.\nİrəliləyişlər əsasən elmi işlər və mənbələrin araşdırılmasında müşahidə olunur. Avstraliyanın öz universitetlərinə sərmayə qoyduğu da açıq aydın görünür. 200-lük arasında olan 75 ABŞ təhsil müəssisəsinin 51-nin Asiya dövlətlərinin güclü sərmayə qoyduğu təhsil müəssisələri ilə rəqabətdə reytinqi aşağı düşmüşdür.\n“The Times Higher Education World University Rankings” 13 müxtəlif fəaliyyət göstəricilərinə əsasən universitetlərin gücünü onların əsas mahiyyəti olan tədrisinə, tətqiqatına, bilik ötürmə səviyyəsinə və beynəlxalq dünya görüşünə əsasən qiymətləndirən və tədqiq edən dünyanın ən müfəssəl reytinq göstəricisidir. Bütün məlumatlar “Thomson Reuters” məlumat provayderi tərəfindən toplanır, təhlil olunur və təsdiqlənir. Bu ilki reytinqlər də 2011-12-ci il üzrə oxşar metodologiya tətbiq edilərək həyata keçirilib və dünyanın ali təhsil və tədqiqat sahəsində qərbdən şərqə doğru güclü yerdəyişməni açıq aydın ortaya qoyub. Bu ilki reytinq nəticələri ABŞ universitetlərinin dövlət tərəfindən maliyyələşdirilməsində güclü kəsirlərin olduğunu göstərir. UC David (38-dən 44-ə) daxil olmaqla digər nəzərə çarpan geriləmələr Pensilvaniya Dövlət Universiteti (51-ci yerdən 61-ə), Massaçusets Universiteti (64-cü yerdən 72-ə), Arizona Dövlət Universiteti (127-ci yerdən 148-ə) və eləcə də Kaliforniya Universiteti kimi əsas tədqiqat müəssisələrində müşahidə olunur. Böyük Britaniya da ali təhsil və tədqiqat sahəsində eyni problemləri yaşayır. Böyük Britaniya universitetlərindən biri (Dandi Universiteti) 200-lük siyahıdan çıxmışdır və hal-hazırda 31 təhsil müəssisi ilə bu siyahıda yer alır. Yerdə qalan 31 universitetin on doqquzu 2012-13-cü il üzrə reytinq sıralamasında ciddi dərəcədə geriləmişdir. Bristol Universiteti (66-dan 74-ə) və Şotlandiyada Qlazqo Universiteti (102-dən 139-a) kimi nüfuzlu təhsil müəssisələrinində reytinqi aşağı düşmüşdür. Bunun əksinə olaraq, Asiya-Sakit Okean universitetləri liderliyi ələ alaraq nəzərə çarpan irəliləyiş əldə etmişdir. 200-lük siyahıda yer alan Çinin hər iki universitetinin reytinqi qalxmışdır. Pekin Universiteti 49-cu yerdən 46-a yüksələrək, Tsinghua Universiteti isə 19 pillə irəliləyərək 71-ci yerdən 52-ci yerdə qərarlaşmışdır. Son dərəcə güclü sərmayə nəticəsində Sinqapurun siyahıda olan hər iki universiteti möhtəşəm uğura imza atmışdır. Sinqapur Dövlət Universiteti 40-cı yerdən 29-a qalxmışdır, Nanyang Texnologiya Universiteti isə siyahıda partlayış edərək 169-cu yerdən 86-cı pilləyə öz adını yazdırmışdır. Siyahıda olan bütün Cənubi Koreya universitetlərində də nəzərə çarpan irəliləyiş müşahidə olunur. Seul Dövlət Universiteti 124-cü yerdən irəliləyərək 59-cu pillədə qərarlaşmışdır. Bununla yanaşı, 200-lük siyahıya Koreyanın yeni bir universiteti- Yonsei Universiteti də daxil olaraq 183-cü yeri tutmuşdur. Fil Beti deyir: “Şübhəsiz ki, Avstraliya, ali təhsil gücünün qərbdən şərqə doğru dəyişməsindən faydalar əldə etməyə başlayır. Belə ki, Asiyanın maraqlı yeniliklərinə və qaynar tədqiqat mərkəzlərinə daha da yaxınlaşmaq şansı əldə edir. Əgər coğrafi üstünlükdən yararlana bilsə, Avropa və Şimali Amerikanı geridə qoyaraq Asiya-Sakit Okean məkanında ali təhsil inqilabının bir hissəsi ola bilər və bunun mümkünlüyü açıq-aydın ortadadır”.\nDünyanın 200 ən yaxşı universitetləri siyahısında 24 ölkə yer alır- keçən ilkinə nisbətən 2 ölkə azalmışdır.\nABŞ və Böyük Britaniyadan başqa reytinqi ən yüksək olan universitet 12-ci yerdə olan İsveçrə Federal Texnologiya İnstitutudur (ETH Zürich).\nAsiyanın bir nömrəli universiteti 27-ci yerdə olan Tokio Universitetidir.\nABŞ və Böyük Britaniyadan sonra 200-lük arasında ən yaxşı ölkə 12 təhsil müəssisə ilə Hollandiya olmasına baxmayaraq reytinqi ən yüksək universiteti olan Leiden Universiteti 64-cü yeri tutur.\nAlmaniya 11 təhsil müəssisəsi ilə 200-lükdə yer alır və reytinqi ən yüksək universiteti Lüdviq-Maximilians-Universität München 48-ci yerdədir.\nBRHÇ (Braziliya, Rusiya, Hindistan, Çin) adlanan ölkələr qrupundan Rusiya və Hindistanın adı 200-lükdə yoxdur.\nHollandiyanın 12 universitetlərinin hər biri reytinq sıralamasında irəliləyiş əldə etmişdir.\nBraziliyanın 200-lükdə olan yeganə universiteti São Paulo 20 pillə irəliləyərək 158-ci yerdə qərarlaşmşdır, digər universiteti olan Kampinas Dövlət Universiteti isə 200-lüyə daxil olmağa doğru irəliləyir.\nİtaliya da adı 200-lükdə olmaya ölkələrdən biridir və təhsil müəssisələri 200-400 arasında reytinqi aşağı düşən ölkələrlə sıralanır.\nYaponiyanın digər Asiya dövlətlərinə nisbətən daha çox- 5 universitetinin adı 200-lükdə yer almasına baxmayaraq Asiya dövlətlərinin reytinqi qalxarkən Yaponiya universitetlərinin reytinqində cüzi enişlər müşahidə olunur.\nKeçən il Fransanın 200-lükdə beş universiteti yer almışdı. Bu il isə yeddi universitet ilə siyahıda adı hallanır.\nOrta Şərq ölkələrindən 3 təhsil müəssisəsi ilə 200-lükdə İsrail yer alır, keçən il isə siyahıda İsrailin 2 təhsil müəssisəsi var idi.\nİran, Səudiyyə Ərəbistanı və Türkiyə 200-lük arasında yer almayaraq yalnız 200-400 qrupları arasında qərarlaşır.\nİsveçrə 200-lük siyahıda yeddi təhsil müəssisəsinin adını qoruyub saxlayır, lakin onlardan ikisinin reytinqində eniş müşahidə olunub.\nİrlandiyanın iki təhsil müəssisəsi bu siyahıda yer alır və hər ikisinin adı ilk 100-lükdən aşağıda sıralanır.\nİsveçrənin beş universiteti var bu siyahıda və onlardan üçünün reytinqin aşağı düşmüşdür.\nAltı ölkənin-Avstriya, Braziliya, Finlandiya, Yeni Zelandiya, Cənubi Afrika və Tayvan bir universiteti yer alır 200-lük arasında\nAfrikadan isə cəmi bir universitet- Keyp Taun Universiteti yer alır bu siyahıda, o da 103-cü yerdən 113-cü pilləyə düşmüşdür.\nKeçən illə müqayisədə bir universiteti də 200-lüyə daxil olan Belçikanın artıq dörd təhsil müəssisəsi yer alır bu siyahıda və hər biridə öz reytinq mövqeyində irəliləyiş əldə etmişdir.\nYeni Zelandiyanın yeganə təmsilçisi olan Oklend Universiteti reytinqdə irəliləyiş qazanmışdır.\nAvstraliyanın da bir universiteti siyahıya daxil olaraq ümumilikdə səkkiz təhsil müəssisəsi ilə adı keçir və onlardan altısının reytinqi qalxmışdır.\nABŞ təhsil müəssisələrinin reytinqi ortalama hesabla 6.5 pillə enərkən, Böyük Britaniyada isə bu ortalama hesab 6.7 pillə təşkil edir.\n200-lük arasındakı Cənubi Koreya təhsil müəssisələrinin reytinqi təəccübləndirici dərəcədə 23.5 pillə yüksəlmişdir. Hong Kong təhsil müəssisələri isə orta hesabla 8.5 pillə yüksəlmişdir.\n“Times Higher Education rankings” jurnalının redaktoru Fil Beti deyir: “Dünya üzrə ali təhsil gücünün balansının dəyişdiyinə dair heç bir sübhə yoxdur. Şərqdəki dünya səviyyəsində olan universitetlərə göstərilən güclü dəstək, tədqiqatlar və yeniliklərə qoyulan sərmayələr vasitəsilə iqtisadi biliklərin idarə olunması üçün dövlətin üzərinə götürdüyü öhdəliklər öz faydasını göstərməkdədir. İstisnasız demək olar ki, bütün Asiya dövlətlərindəki–Çin, Sinqapur, Tayvan və Cənubi Koreyadakı– təhsil müəssisələri dünya reytinqlərində yüksəlişə doğru irəliləyirlər. “ Bunun əksinə olaraq, Qərbdəki maliyyə kəsirləri isə həmin təhsil müəssisələrinə öz mənfi təsirini göstərir. Ənənəvi liderlik sahibi olan ABŞ və Böyük Britaniya isə artıq öz gücün itirir. Bu isə Qərb hökuməti üçün bir siqnal olmalıdır.”\n“Times Higher Education World University Rankings” jurnalında yazılanlar haqqında İqtisadi Əməkdaşlıq və İnkişaf Təşkilatının “Innovation and Measuring Progress” şöbəsinin müdiri Dirk Van Damme belə deyir: “Akademik mükəmməllik getdikcə 20-ci əsrin liderlik edən mərkəzlərindən uzaqlaşır. ABŞ və Böyük Britaniya hələdə üstünlüyünü qorumasına baxmayaraq 200 ən yaxşı təhsil müəssisələri siyahısında bəzi reytinq düşmələri ilə qarşı-qarşıya gəlmişdir.”\nVan Dammenin nəticə təhlilləri onu göstərir ki, üstün olan 40 təhsil müəssisəsinin rahatlığı onlara mənfi təsir göstərir. Belə ki, 40 və 100 arasında sıralanan müəssisələr isə daha faydalı işlər görməyə çalışır. Onun fikirlərinə görə “orta hesabla, reytinq sıralamasında ilk 40 universitetdən sonra gələn universitetlərin gördüyü işlər və investisiyalar daha səmərəlidir”. “Əsas problem də həmin lider olan təhsil müəssisələrin rahatlığı və buna görə də yeniliklər və effektiv səylər üzərində az çalışmasıdır. Onlar öz nüfuzlarına arxayın olurlar və resurslarını artırmaq üçün səy göstərmirlər.”\nBöyük Britaniyanın universitet və elm naizir David Willetts deyir: “The Times Higher Education World University Rankings 2012-13” göstərir ki, Britaniya yalnız Olimpiya oyunlarnda üstünlüyü əla almır.… Bizim universitetlərimiz də eyni zamanda öz dünya standartları səviyyəsini də qoruyub saxlayır.…lakin biz arxayın ola bilmərik. Xüsusilə, Şərqi Asiya və Sakit Okean məkanında davamlı yüksəlişlər müşahidə olunur… Bu gün hər hansı irəliləyişi olmayan və ya tədricən inkişaf edən ölkəni digər çox çalışan, böyük sərmayələr qoyan və inkişaf edən ölkələr kimi gələcəkdə beynəlxalq cəmiyyətləri ötüb keçərkən görə bilərik.”\nThomson Reuters şirkətinin məhsul meneceri Simon Pratt belə demişdir: “Biz iştirak edən universitetlərin yüksək səviyyəli cəhdlərini və əməkdaşlıqlarını görməyə davam edirik. Bu il “Institutional Profiles” layihəsində 700 fəal iştirak edən təhsil müəssisəsi var idi. Bu ciddi məlumat toplama prosesini və təhlilinin təsdiq edir. Müəssisə Profilləri təşəbbüsü üzrə dördüncü ilə daxil olmaqla, dünya Universitetləri haqqında böyük və əhatəli göstəricilərimiz var və bu, Thomson Reuters-in müəssisə, reputasiya və əsas qaynaq məlumatlarında öz əksini tapmışdır.\nBu isə “Times Higher Education World University Ranking”-in ideal təməlidir.


Ulu öndərə ehtiramla\nMayın 3-də Bakıdakı 179 nömrəli tam orta məktəbdə ulu öndər Heydər Əliyevin anadan olmasının 90 illik yubileyinə həsr olunmuş tədbir keçirilmişdir. Tədbirdə məktəbin müəllim-şagird kollektivi ilə birgə Təhsil Nazirliyindən, Binəqədi Rayon İcra Hakimiyyətindən, Bakı Şəhəri üzrə Təhsil İdarəsindən nümayəndələr, KİV təmsilçiləri, valideynlər və digər şəxslər iştirak etmişlər. Azərbaycanın Dövlət himni səsləndikdən sonra Üzeyir Hacıbəylinin "Koroğlu" operasının uvertürasının sədaları altında Dövlət bayrağı səhnəyə gətirilmişdir. İştirakçılar ulu öndər Heydər Əliyevin əziz xatirəsini bir dəqiqəlik sükutla yad etmişlər.\nMəktəbin həyətində bayram əhvali-ruhiyyəsi yaşanmışdır. Divarlar bir-birindən fərqli gözəl güllərlə bəzədilmişdir. Şagirdlərin əl işlərindən ibarət sərgi nümayiş olunmuşdur. Tədbiri açıq elan edən təhsil ocağının direktoru Kəmalə Abdullayeva diqqətə çatdırmışdır ki, Azərbaycan Respublikasının müasir inkişaf tarixi dahi şəxsiyyət Heydər Əliyevin adı, onun dövlətçilik siyasəti ilə bağlıdır. Müstəqilliyimizin xilaskarı və müasir Azərbaycanın yaradıcısı kimi tarixə düşən Heydər Əliyevin siyasi irsi bugünkü uğurlarımızın əsasını təşkil edir.\nTədbirin aparıcıları bildirmişlər ki, Azərbaycan tarixində əbədi və uca yer tutan ulu öndərimizin bənzərsiz tarixi şəxsiyyət kimi dövlətçiliyimizin təşəkkülündə və inkişafında müstəsna rolu olmuşdur. Onlar ulu öndərin Vətən və xalq naminə gördüyü nəhəng işləri vurğulamış, bu fenomenal şəxsiyyətin şərəfli ömrünün və dövlət quruculuğu sahəsində titanik fəaliyyətinin indiki və gələcək nəsillərə nümunə olduğunu, işıqlı xatirəsinin xalqımızın yaddaşında əbədi yaşayacağını söyləmişlər.\nÇıxış edənlər ümummilli lider Heydər Əliyevin elmin, təhsilin inkişafına hər zaman böyük diqqət və qayğı ilə yanaşdığını, ulu öndərin siyasi kursunun onun layiqli davamçısı, Azərbaycan Prezidenti İlham Əliyev tərəfindən uğurla davam etdirildiyini diqqətə çatdırmışlar.\nSonra ümummilli liderin şərəfli və mənalı ömür yolundan, zəngin dövlətçilik təcrübəsindən və misilsiz xidmətlərindən bəhs edən film nümayiş olunmuşdur.\nŞagirdlər ümummilli lider Heydər Əliyevə həsr olunmuş şeirlərlə, ifa etdikləri musiqi nömrələri, səhnədə yaratdıqları gül fiqurları, bayrağımızın rənglərini əhatə edən parçalardan ibarət səhnələrlə həmin günü daha da maraqlı və yaddaqalan etmişlər.